
 21.1.2019
 BG
 Официален вестник на Европейския съюз
 LI 18/4
 РЕГЛАМЕНТ ЗА ИЗПЪЛНЕНИЕ (ЕС) 2019/85 НА СЪВЕТА
 от 21 януари 2019 година
 за прилагане на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид факта, че видни бизнесмени реализират големи печалби чрез своите връзки с режима и в замяна помагат за финансирането на режима, включително чрез съвместните предприятия, учредени от някои видни бизнесмени и образувания с дружества, подкрепяни от държавата, с цел застрояване на отчуждена земя, тези бизнесмени и образувания подкрепят режима на Асад и се облагодетелстват от него, включително чрез ползването на отчужденото имущество.
 (3)
 Освен това отчуждаването от режима на Асад на земята на лица, прогонени поради конфликта в Сирия, не им позволява да се завърнат по домовете си.
 (4)
 Единайсет физически лица и пет образувания следва да бъдат добавени към списъка на физическите и юридическите лица, образуванията или органите, подлежащи на ограничителни мерки, който се съдържа в приложение II към Регламент (ЕС) No 36/2012.
 (5)
 Поради това приложение II към Регламент (ЕС) No 36/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 януари 2019 година.
 За Съвета
 Председател
 F. MOGHERINI
 (1) ОВ L 16, 19.1.2012 г., стр. 1.
 ПРИЛОЖЕНИЕ
 1.
 Следните лица се добавят в списъка, съдържащ се в раздел А (Лица) от приложение II към Регламент (ЕС) No 36/2012:
 Име
 Идентификационни данни
 Основания
 Дата на включване в списъка
 „264.
 Anas Talas
 (изв. още като ; Anas Talous/ Tals/Tuls/Tlass)
 Пол: мъжки
 Длъжност: председател на Talas Group
 Дата на раждане: 25 март 1971 г.
 Гражданство: сирийско
 Водещ бизнесмен, извършващ дейност в Сирия, с интереси и дейности в редица сектори на сирийската икономика. Чрез бизнес дейностите и инвестициите си Anas Talas също така се облагодетелства от сирийския режим и/или го подкрепя. През 2018 г. Talas Group, чийто президент е Anas Talas, учредява съвместно предприятие с капитал от 23 млрд. сирийски лири с Damascus Cham Holding за изграждането на Marota City, луксозна жилищна и търговска застроена площ, ползваща се от подкрепата на режима.
 21.1.2019 г.
 265.
 Nazir Ahmad JamalEddine
 (изв. още като ; Nazir Ahmad, Mohammed JamalEddine)
 Пол: мъжки
 Длъжност: съосновател и мажоритарен акционер в Apex Development and Projects LLC и основател на